AQShda davom etayotgan 100-Amerika kubogi musobaqasi bugun o‘z yakuniga yetadi. Finalda qit’aning eng kuchli ikki jamoasi Argentina hamda Chili to‘qnash kelishadi. Bu o‘yinni o‘tkazib yuborishning imkoni yo‘q. O‘tgan yili ham shu ikki jamoa finalda to‘qnash kelishgan va unda penaltilar seriyasida Chili g‘alaba qozongan edi. Barcha Messining navbatdagi omadsizligi haqida gapirishgandi. U klubda zo‘r, lekin terma jamoada... Biroq hozir ahvol boshqacha. Argentina ham, Messi ham ajoyib formada. Agar Argentina hamda Chili terma jamoalari o‘rtasidagi ajoyib bahsni tomosha qilish imkoningiz bo‘lmasa, Tribuna.Uz saytida olib boriladigan matnli reportajni kuzatib borishingiz mumkin.